Nord Paradis gant Christophe Lamotte (2007, 119′) : Ur film diwar-benn ur familh (hini ar sevener). Marie-Rose he deus savet ur pezh mell embregerezh lastezerezh houarn, adimplij houarn, sikour an dud gwallzarvoudoù oto gante h.a.  Kazi holl izili he familh a labour ganti.  Evidon-me e oa un hanter-eur a re er film, kazi sur e oan e echufe ar film pa vez klevet Marie-Rose o lârat e varvo an diwezhatañ posubl, met adlañset e vez ar film evit ur pennadig choazh. Dedennus-tre eo mod all, taolennadur ur familh a vev a-drugarez dun embregerezh, micherourien, tud vunut, labourerien gant kudennoù eveljust dre ma labouront an holl re gant ar reoù all. Un draig  torr-penn a zo gant ar film : ne seblant ket ordin bezañ teulfim penn-da-benn abalamour dar vouezh-off re skrivet. Un aktourez eo a vez heuliet. Un tamm dipitus evit-se.